Fiecare dintre noi își dezvoltă un anumit stil de comunicare, în funcție de modelele pe care le-am avut și de experiențele de viață prin care am trecut. Stilul de comunicare se referă nu doar la conținutul comunicării (mesajul pe care îl transmitem), ci și la modul în care o facem (tonul vocii, limbajul corpului). Asertivitatea este o abilitate de comunicare foarte importantă, cu ajutorul căreia ne putem exprima nevoile și susține punctul de vedere, ținând seama în același timp de credințele, drepturile, nevoile celor cu care interacționăm. Altfel spus, prin comunicarea asertivă reușim să ne facem auziți, să ne exprimăm punctul de vedere și nemulțumirile, fără a- l pune la zid, a-l blama sau a-l face să se simtă inconfortabil pe celălalt. Vă invităm să vă însușiți principiile comunicării asertive alături de noi! Înscriere